Χρονολόγιο της αεροπορίας πριν τον 18ο αιώνα

Ακολουθεί κατάλογος γεγονότων σχετικών με την αεροπορία που συνέβησαν πριν το τέλος του 17ου αιώνα (31 Δεκεμβρίου 1700):

Μυθολογικά γεγονότα
 Σύμφωνα με την Ελληνική μυθολογία ο Ίκαρος και ο Δαίδαλος εξερευνούν την επιθυμία τους να πετάξουν και τους ενυπάρχοντες κινδύνους του πετάγματος.Gunston, 2001, σελ. 12
 Ιπτάμενες μηχανές με την ονομασία Βιμάνα αναφέρονται στις Βέδες με λεπτομερή περιγραφή του τρόπου λειτουργίας τους. Η αναδημιουργία της τεχνολογίας αυτής δεν ήταν εφικτή λόγω της έλλειψης υλικών (όπως τα αναφερόμενα καύσιμα) τα οποία δεν βρέθηκαν.
 Ο θρυλικός Βασιλιάς Μπλέιντουντ πραγματοποιεί προσπάθεια να πετάξει πάνω από την πόλη Τριναβάντουμ (σημερινό Λονδίνο), αλλά αποτυγχάνει και σκοτώνεται.

 Αρχαιότητα 
περ. 500 π.Χ.
 Οι Κινέζοι αρχίζουν να χρησιμοποιούν χαρταετούς.
περ. 400 π.Χ.
 Οι Κινέζοι εφευρίσκουν μια πρώιμη μορφή του Μπαμπουκόπτερου χρησιμοποιώντας φτερά.
 Ο Έλληνας μαθηματικός Αρχύτας ο Ταραντίνος πραγματοποίησε επίδειξη ενός τεχνητού περιστεριού σε ένα σύρμα. Ίσως επρόκειτο για χαρταετό.
περ. 200 π.Χ.
 Οι Κινέζοι εφηύραν το ουράνιο φανάρι, το πρώτο αερόστατο θερμού αέρα: έγινε γνωστό ως φανάρι Κονγκμίνγκ από την στρατιωτική του χρήση.
περ. 100 μ.Χ.
 Όταν ο Ουάνγκ Μανγκ προσπάθησε να στρατολογήσει έναν ειδικό κατάσκοπο στους Σιονγκ-νου, ένας άνδρας που είχε τοποθετήσει φτερά πτηνών πάνω του πραγματοποίησε αιώρηση περίπου 100 μέτρων.Βιβλίο των Χαν, Βιογραφία του Ουάνγκ Μανγκ, 或言能飞，一日千里，可窥匈奴。莽辄试之，取大鸟翮为两翼，头与身皆著毛，通引环纽，飞数百步堕

 Μεσαίωνας 

περ. 559
Ο Γιουάν Ουανγκτού, πραγματοποίησε την πρώτη αιώρηση με αετό από πύργο στο Γιε της Κίνας.（永定三年）使元黄头与诸囚自金凤台各乘纸鸱以飞，黄头独能至紫陌乃堕，仍付御史中丞毕义云饿杀之。(Απόδοση: [Κατά το 3ο έτος του Γιονγκντίνγκ, 559], ο Γκάο Γιάνγκ πραγματοποίησε ένα πείραμα εκτοξεύοντας τον Γιουάν Ουανγκτού και κάποιους άλλους φυλακισμένους από έναν πύργο στο Γε, την πρωτεύουσα του Βορείου Κι. Ο Γιουάν Ουανγκτού ήταν ο μόνος που επιβίωσε από αυτή την πτήση, μιας και αιωρήθηκε πάνω από το τείχος της πόλης και κατέπεσε στο Ζίμο (δυτικό τμήμα του Γε) με ασφάλεια, αλλά στη συνέχεια εκτελέστηκε.) Zizhi Tongjian 167.
περ. 852
 Ο Αρμέν Φιρμάν (πιθανώς το ίδιο πρόσωπο με τον Αμπάς Ιμπν Φιρνάς) πραγματοποεί άλμα από πύργο στο Τζαμί της Κόρδοβα χρησιμοποιώντας έναν τεράστιο μανδύα σε σχήμα πτερύγων για να σταματήσει την πτώση του. Επιβίωσε με ελάχιστους τραυματισμούς. Θεωρείται ως το πρώτο αλεξίπτωτο.
περ. 875
 Σύμφωνα με τον ιστορικό του 17ου αιώνα Αχμέντ Μοχάμεντ αλ-Μακάρι, ο Αμπάς Ιμπν Φιρνάς της Ισλαμικής Ισπανίας πραγματοποίησε την πρώτη − ανεπιτυχή − προσπάθεια βαρύτερης από τον αέρα αιώρησης.
περ. 1003
 Ο Τζαουχάρι προσπαθεί να πραγματοποιήσει πτήση με κάποια συσκευή από την οροφή ενός τεμένους στην πόλη Νισαπούρ του Χορασάν στο Ιράν. Ως αποτέλεσμα της προσπάθειας αυτής κατέπεσε και σκοτώθηκε.
περ. 1010
Ο Άιλμερ του Μαλμεσμπέρι κατασκεύασε ένα ξύλινο ανεμόπτερο και, αφού εκτοξεύτηκε από ένα καμπαναριό, αιωρήθηκε για 200 μέτρα.Gunston, 2001, σελ. 13
περ. 1241
 Ο Μογγολικός στρατός χρησιμοποιεί αετούς με λυχνούς στη Μάχη της Λεγκνίτσα.
περ. 1250
 Ο Ρότζερ Μπέικον γράφει την πρώτη γνωστή τεχνική περιγραφή της πτήσης, περιγράφοντας ένα μοντέλο ορνιθόπτερου στο βιβλίο του Secrets of Art and Nature (Μυστικά της Τέχνης και της Φύσης).

 Σύγχρονη εποχή 

περ. 1485 – περ. 1513
Ο Λεονάρντο ντα Βίντσι σχεδιάζει ένα ορνιθόπτερο με επιφάνειες ελέγχου. Οραματίζεται και σχεδιάζει ιπτάμενες μηχανές όπως ελικόπτερα και αλεξίπτωτα, και πραγματοποιεί μελέτες πάνω στην ροή του αέρα και τα αεροδυναμικά σχήματα.
περ. 1500
Ο Ιερώνυμος Μπος παρουσιάζει το τρίπτυχο του Ο Πειρασμός του Αγίου Αντωνίου (Temptation of St. Anthony), και μεταξύ άλλων, δύο μαχητικά αερόπλοια πάνω από μια καιόμενη πόλη.
περ. 1558
Ο Τζανμπαττίστα ντελα Πόρτα δημοσιεύει θεωρία και οδηγό κατασκευής αετού.
1595
Ο Φαούστο Βεραντζίνο εικονογραφεί ένα μοντέλο αλεξιπτώτου στο βιβλίο του Machinae novae (Νέες μηχανές). Το μοντέλο του "homo volans" (Ιπτάμενος άνθρωπος) βασίζεται στην πλεύση ενός πλοίου.
1630
Ο Εβλιγιά Τσελεμπή αναφέρει πως ο Χεζάρφεν Αχμέτ Τσελεμπή πραγματοποίησε αιώρηση με τεχνητά φτερά από την κορυφή του Πύργου του Γαλατά στην Κωνσταντινούπολη και κατάφερε να πετάξει πάνω από τον Βόσπορο, πραγματοποιώντας επιτυχημένη προσγείωση στην πλατεία Ντογαντσιλάρ στο Ουσκουντάρ.
1633
Ο Εβλιγιά Τσελεμπή αναφέρει πως ο Λαγκάρι Χασάν Τσελεμπή πέταξε με έναν πύραυλο που τροφοδοτούνταν τεχνητά από πυρίτιδα.
1638
Ο Τζον Ουίλκινς, Επίσκοπος του Τσέστερ, προτείνει μερικές ιδέες στους μελλοντικούς πιλότους στο βιβλίο του The Discovery of a World in the Moon (Η Ανακάλυψη ενός Κόσμου στη Σελήνη).
1644
Ο Ιταλός φυσικός Ευαντζελίστα Τοριτσέλι καταφέρνει να αποδείξει την ατμοσφαιρική πίεση, και επίσης κατασκευάζει κενό αέρος.
1654
Ο φυσικός και δήμαρχος του Μαγδεμβούργου, Ότο φον Γκέρικε μετρά το βάρος του αέρα και επιδεικνύει τα περίφημα του Magdeburger Halbkugeln (ημισφαίρια του Μαγδεμβούργου). Δεκαέξι άλογα δεν μπορούν διαχωρίσουν δύο εντελώς αεροστεγή ημισφαίρια τα οποία κολλούν μεταξύ τους εξαιτίας της εξωτερικής πίεσης του αέρα.
1670
Ο Ιησουίτης Ιερέας Φραντσέσκο Λάνα ντε Τέρτσι περιγράφει στην πραγματεία του Prodomo ένα σχέδιο αεροστεγούς αεροπλοίου, το οποίο θεωρετίται το πρώτο ρεαλιστικό, τεχνικό σχέδιο ενός αεροπλοίου. Το μοντέλο του αφορά ένα αεροσκάφος με άτρακτο σε σχήμα πλοίου εξοπλισμένο με ιστίο, αναρτημένο κάτω από τέσσερις σφαίρες κατασκευασμένες από λεπτό χαλκό. Θεωρεί πως το αεροσκάφος θα απογειωνόταν αν ο αέρας αντλούνταν από τις σφαίρες. Δεν κατασκευάστηκε κάποιο δείγμα, και ο ντε Τέρτσι έγραψε: Ο Θεός δεν θα επιτρέψει ποτέ την κατασκευή μιας τέτοιας μηχανής...επειδή όλοι αντιλαμβάνονται πως δεν υπάρχει πόλη που θα ήταν ασφαλής από τις επιδρομές…
1679
 Ο Ιταλός φυσικός Τζοβάνι Αλφόνσο Μπορέλι, ο πατέρας της βιομηχανικής, δείχνει στην πραγματεία του Περί των κινήσεων των ζώων πως το φτερούγισμα των φτερών με την μυική δύναμη του ανθρώπου δεν μπορούν να παραγάγουν επιτυχή πτήση.
1687
Ο Ισαάκ Νεύτων (1642–1727) δημοσιεύει το έργο του Philosophiae Naturalis Principia Mathematica, την βάση της κλασικής φυσικής. Στο δεύτερο βιβλίο παρουσίασε την θεωρητική παραγωγή της ουσίας της εξίσωσης της αντίστασης.

Δείτε επίσης
Ιστορία της αεροπορίας

 Παραπομπές 

Κατηγορία:Χρονολόγια της αεροπορίας